Muir bevraagteken Bok-spankeuses | Netwerk24
Familie, bure ‘onbewus’ van kinders se martel-lewe
Die optrede van ’n egpaar wat hul 13 kinders jare lank uitgehonger en in hul huis gevange gehou het, is selfs vir hul naaste familielede weggesteek.
Polisieman vas vir verkragting van verstandelik gestremde
’n Polisieman van die Oos-Kaap word daarvan aangekla dat hy op 3 Januarie ’n verstandelik gestremde vrou verkrag het.
Kerber staan breed in Sharapova se pad
Simona Halep het kommer oor haar fiksheid besweer toe sy Eugenie Bouchard Donderdag met 6-2, 6-2 van die baan gevee het in die tweede ronde van die Australiese Ope.
Rabada voorste plek op ranglys kwyt
Die Suid-Afrikaanse snelbouler Kagiso Rabada is sy plek boaan die Internasionale Krieketraad (IKR) se ranglys as die wêreld se beste toetsbouler kwyt.
Vulindlu terug op senter vir Kings
Dit het ’n tydjie geneem, maar Luzuku Vulindlu is eindelik weer terug in die Southern Kings se beginspan.
Reserwebank: ‘Te veel risiko’s vir laer rentekoers’
Die Reserwebank begin die nuwe jaar met sy rentekoers-rat in neutraal.
Nóg ’n gogga byt vir Apple
Asof die drama met sy batterye nie genoeg was nie, het kenners nou ’n sogenaamde “teksbom” ontdek wat iPhones summier laat vries.
'Rou ons oor Dolores of rou ons oor onsself?
’n Hele generasie is geskud deur die dood van Dolores O’Riordan van The Cranberries. Dalk rou ons nie oor Dolores nie, maar oor onsself, skryf Marida Fitzpatrick.
Mozart-fees bied iets vir almal
As dit klink of jy ’n week lank net werke van Mozart op die Internasionale Mozartfees in Johannesburg gaan hoor, moet jy hier lees. Jy sal ver soek na ’n groter verskeidenheid aanbiedings.
Digter Jenny Joseph sterf
Die Britse digter Jenny Joseph, wat ook in Suid-Afrika gewoon en later uit die land verban is, is in die ouderdom van 85 jaar dood. Haar gedig “Warning” is twee keer as die gewildste gedig in Brittanje aangewys.
Groot aand vir ‘Boer soek vrou’
Waar sal die boere van die werklikheidsreeks "Boer soek ’n vrou" in Donderdagaand se episode gaan vakansie hou en wie gaan saam met wie opdaag by hul vakansiebestemmings?
Muir bevraagteken Bok-spankeuses
Deur Tinus van Staden 14 November 2017 06:12
Die Springbokke se probleme begin by Allister Coetzee, die Bok-breier, se spankeuses, sê Dick Muir, ’n voormalige Springbok-hulpafrigter en -senter.
Dick Muir / Foto: Gallo Images
Die Bokke het Saterdag hul jaareindtoer van vier toetse in Europa met ’n rekordnederlaag van 3-38 teen Ierland in Dublin begin.
“Die Springbokke moet in alle aspekte verbeter. Daar moet veral na die spankeuses gekyk word – ek dink nie die beste agterlyn word gekies nie,” sê Muir.
Die Bok-agterlyn het planloos, futloos en rigtingloos teen Ierland voorgekom. Die agterspelers het eenvoudig geen gevaar vir die tuisspan ingehou nie.
“Dit lyk ook of daar verwarring is. Die spelers weet nie of hulle wyd wil speel en of hulle die voordeellyn wil aanval nie. Die gevolg is dat die voorspelers hulself van hul voete af moet hardloop,” sê hy.
Hoewel Coetzee ’n groot klem op bestendigheid plaas, glo Muir dít bring jou ook net so ver.
“Dit is alles goed en wel om lojaal teenoor jou spelers te wees en hulle weer en weer kans te gee, maar as hulle nie begin goed vaar nie, moet jy eenvoudig veranderinge maak,” sê hy.
Die agterlyn makeer spelers wat planne maak, ruimte raaksien en aanval, diepte goed benut, kanse skep en goeie hardlooplyne gebruik.
“Jan Serfontein is ’n voorbeeld van ’n skeppende speler. Dit gaan daaroor om die teenstanders te manipuleer om te kyk waar jy gate in die verdediging kan kry. Daar is baie taktiek in die agterlyn betrokke.”
Damian de Allende / Foto: Gallo Images
Serfontein is egter nie beskikbaar vir dié toer nie omdat hy homself eers wil inburger by sy nuwe klubspan, Montpellier. Damian de Allende, wat sy plek op binnesenter teen Ierland volgestaan het, het ’n powere wedstryd beleef.
Dit het weereens vrae laat ontstaan oor die weglating van senters soos Rohan Janse van Rensburg en Frans Steyn uit die groep.
Hoewel Muir nie name wou noem nie, glo hy daar is heelparty spelers wat waarde tot die groep kan voeg.
“Daar is spelers binne die groep wat ’n verskil kan maak en baie spelers buite die groep wat ’n verbetering sal bring. As daar meer gekyk word na die spelers wat oorsee speel en kwalifiseer om die Bokke te verteenwoordig, kan dit ook ’n verskil maak.”
Die oud-Bok is ook nie daarvan oortuig dat die span se leierskorps sterk genoeg is om die span vorentoe te neem nie.
“Ek is nie seker wie die leiers in die span is nie, maar as dit nie goed gaan nie, moet dinge gestabiliseer word. Dit gebeur duidelik nie,” sê hy.
Die Bokke speel Saterdag in Parys in hul tweede toets van die toer teen Frankryk.
Meer oor: Bokke | Allister Coetzee | Jaareindtoer | Springbokke | Dick Muir
Wêreldrugby laat Bokke ook bloos
Rugby: ‘Ons raak wêreld se jojo-span’
Kyk: Allister moet bontstaan in Parys
Duane dalk doepa vir Bok-pyn
Moody’s skets donker prentjie van SA
Salmonella in babakos het winkels in pekel
Stormers se beserings wek kommer
Selfmoordbom-aanvallers slaan toe by mark in Nigerië
Oudregter voor tribunaal oor beweerde rassisme
REGSTREEKS: Polisie met petrolbom bestook by Overvaal
‘Ek het gesondig!’ skree woekeraar in hof
Maak reg vir skokke oor staatskaping, sê minister